Hamilton: Men ikke hvis det gjelder din datter

Hamilton – Men ikke hvis det gjelder din datter er en svensk action- og thrillerfilm med premiere i 2012. Filmen er en frittstående oppfølger til Hamilton: I nasjonens interesse. Regissøren er Tobias Falk.

Filmen bygger på en av den svenske forfatteren Jan Guillous kriminalromaner om den fiktive etterretningsoffiseren Carl Hamilton.

Handling 
Eva Tanguy har en datter Nathalie, og arbeider som direktør for den svenske Säkerhetspolisen. Tanguy er med på å forhindre et attentat på svensk jord, men en leiemorder blir drept i hennes nærvær. Dette trekker mer oppmerksomhet til hennes person enn noen gang tidligere. Når hun skal gi intervju for en stor avis, vrir journalistene på ordene hennes på en måte som provoserer islamister. Som et resultat blir datteren Nathalie kidnappet. Hun filmer med en smarttelefon når kidnappingen finner sted, og dette gir spor som Carl Hamilton kan følge til dem som står bak.

Snart innser de at kidnapperne var leiesoldater med bakgrunn fra det britiske Special Air Service. Hamilton forsøker å skaffe mer informasjon, men blir arrestert og overlevert til Secret Intelligence Service. Hamilton oppdager snart at han ikke engang kan stole på sitt eget lands hemmelige tjenester når han skal redde Nathalie. Sammen med Nathalies far, et tidligere medlem av den franske fremmedlegionen, forsøker han å finne ut hvor terroristene befinner seg. De starter planleggingen av et angrep mot området.

Rolleliste 
 Mikael Persbrandt – Carl Hamilton
 Saba Mubarak – Mouna al Fathar
 Frida Hallgren – Eva Tanguy
 Reuben Sallmander – Pierre Tanguy
 Lennart Hjulström – DG
 Nadja Christiansson – Nathalie Tanguy
 Steven Waddington – McCullen
 John Light – Jason Fox
 Peter Eggers – Patrik Wärnstrand
 Cal MacAninch – Harold Finley
 Sven Ahlström – Cedervall
 Elmira Arikan - Must-tekniker
 Said Legue – Suleiman Al-Obeid
 Maria Langhammer – Helene Boström
 Peter Lindgren - Nyhetsankare
 Anna Lindmarker - Nyhetsankare

Referanser

Eksterne lenker 
 

Svenske kriminalfilmer
Actionthrillere
Filmer fra 2012
Engelskspråklige filmer
Russiskspråklige filmer
Svenskspråklige filmer
Filmer basert på verk av Jan Guillou
Filmer om atomvåpen
Filmer lagt til Russland
Filmer lagt til Sverige
Filmer lagt til Asia
Filmer lagt til Afrika
Filmer lagt til Nord-Afrika